
       REPUBLIKA HRVATSKA
TRGOVAČKI SUD U VARAŽDINU
                  B. Radić 2                   			

U  I M E  R E P U B L I K E  H R V A T S K E
R J E Š E NJ E

	Trgovački sud u Varaždinu po sucu toga suda Maji Valušnig, kao stečajnom sucu u predmetu u povodu zahtjeva Financijske agencije Regionalni centar Zagreb, Podružnica Varaždin, Augusta Cesarca 2, Varaždin, za pokretanje skraćenog stečajnog postupka protiv dužnika MANOR INFORMATIKA d.o.o., Čakovec, Buzovečka 89, MBS: 070021055, OIB: 98061900093, dana 13. siječnja 2016. godine

r i j e š i o  j e

	Odbacuje se prijedlog predlagatelja Financijske agencije Regionalni centar Zagreb, Podružnica Varaždin, Augusta Cesarca 2, Varaždin, za pokretanje skraćenog stečajnog postupka protiv dužnika MANOR INFORMATIKA d.o.o., Čakovec, Buzovečka 89, MBS: 070021055, OIB: 98061900093 zaprimljen na ovom sudu 30. prosinca 2015. i obustavlja se skraćeni stečajni postupak nad dužnikom.
Obrazloženje

	Predlagatelj je dana 30. prosinca 2015. podnio zahtjev za pokretanje skraćenog stečajnog postupka nad dužnikom navedenim u izreci, pa kako su za to bile ispunjene pretpostavke iz čl. 428. Stečajnog zakona (''Narodne novine'' broj 71/15 - dalje SZ-a), sud je, primjenom čl. 430 i 431. SZ-a, objavio oglas na e-oglasnoj ploči suda, u kojem je zatražio od osobe ovlaštene za zastupanje da u roku od petnaest dana podnese sudu javnobilježnički ovjerovljeni prokazni popis imovine i obveza dužnika na propisanom obrascu i kojim je pozvao vjerovnike da najkasnije u roku od četrdeset pet dana od objave oglasa predlože otvaranje stečajnoga postupka.

	Uvidom u izvadak iz sudskog registra za dužnika na dan 13. siječnja 2016. utvrđeno je da je rješenjem Financijske agencije, Regionalni centar Zagreb, Klasa: UP - I/110/07/15-01/8612, Ur.br.: 04-06-15-8612-14 od 30. prosinca 2015. godine otvoren postupak predstečajne nagodbe nad dužnikom.

	Budući da sukladno odredbi čl. 15. st. 2. SZ-a nije dopušteno pokretanje stečajnog postupka kad je pokrenut predstečajni postupak do njegova završetka, sud je odlučio kao u izreci ovog rješenja.

U Varaždinu 13. siječnja 2016.
                                                                                                  
     									 S u d a c

            						                    Maja Valušnig
 
	
Uputa o pravnom lijeku:
	Protiv ovoga rješenja može se podnijeti žalba u roku od osam dana nakon isteka osam dana od njegove objave na e-oglasnoj ploči suda, pisano u četiri primjerka, putem ovoga suda, Visokom trgovačkom sudu RH. 

3. e-oglasna ploča suda

